Den Vest-Sjællandske Avis, 1822-04-27
Oversigt over Dagens udenlandske Nyeheder. Det høist vigtige Budskab, som Præsidenten for de Forenede Nordamerikanske Stater, Monroe, har forelagt Kongressen med Hensyn til de Spanske Provinser i Amerika, lyder efter en kort Jndledning saaledes: De revolutionaire Bevægelser i de Span ste Provinser i denne Halvdeel af Jorden, tildroge sig vore Medborgeres Opmærksomhed og opvakte deres Medfølelse. Denne Følelse var naturlig og giorde den Ære af Aarsager, som jeg ikke behøver at forklare. Med Fornøielse har enhver bemærket, hvor almindelig man var tilfreds med den Politik, som de constituerede Aucthoriteter fandt for godt at iagttage ved denne Kamp. Saasnart denne Bevægelse antog en saa fast Skikkelse, at det var sandsynligt, at Provinserne vilde drive deres Foretagende igiennem, saa bleve de Rettigheder hvorpaa de ifølge Folkeretten kunde giøre Paastand, som lige stærke Partier i en Borgerkrig, udstrakte til dem begge. Det var tilladt begge Partier at lade deres Skibe, saavel de som tilhørte Staten, som de der tilhørte private Personer, at indløbe i vore Havne og udføre alle de Artikler derfra, som ere en Gienstand for Handelen med andre Nationer. Vore Borgere handlede ligeledes med begge Partier, og Regieringen har beskyttet de Artikler, som kunne betragtes som Contraband i en Krig. De Forenede Stater have under hele denne Kamp forholdet sig neutrale, og med den største Apartiskhed iagttaget alle de Forpligtelser, som svare til denne Stilling. Denne Kamp har for nærværende Tid naaet en saadan Høide, og er fra Provinsernes Side ført med et saa afgiørende Held, at det fortiener den alvorligste Overveielse, om de ikke have erhvervet sig en fuldkommen Ret til at tilstaaes uafhængige Nationers Rang, og alle de dermed forbundne Fordeele ved deres Forbindelse med de Forenede Stater. Buenos=Ayres traadte allerede i Aaret 1816 frem som en selvstændig Stat, og har siden 1810 handlet som en saadan, uden at Moderlandet har kunnet giøre noget Jndfald i denne Stat. De Provinser, som udgiøre Republiken Columbia, have efterat de hver for sig have erklæret deres Uafhængighed, forbundet sig med hinanden ved en Grund forening af 17de December 1819. Dengang holdt endnu en stærk Spansk Armee nogle Deele af dette District besatte, og førte en ødelæggende Krig, Denne Magt er siden flere Gange bleven slaget og tilsidst bleven taget til Fange eller fordreven af Landet, naar man undtager et ubetydeligt District, hvor Resten holdes blokeret i to Fæstninger. Provinserne ved Sydhavet have ligeledes været meget heldige. Chili erklærede sig for uafhængig i Aaret 1818, og har siden den Tid besiddet sin Uafhængighed uforstyrret, endelig har Revolutionen med Chili og Buenos Ayres Hielp udbredet sig til Peru. Om Opstanden i Mexico ere vi mindre authentisk underrettede; men det er ikke desto mindre afgjort, at den nye Regiering har erklæret sig for uafhængig, at ingen har modsagt sig den, og at der ikke gives nogen Magt, som kan giøre den Modstand. J det sidste Aar har den Spanske Regiering ikke afsendt et eneste Troppecorps til nogen Deel af dette Land, og der er ingen Grund til at troe, at det vil kunne skee i Fremtiden. Saaledes ere nu disse Provinser ikke allene i en fuldkommen Nydelse af deres Uafhængighed; men der er ikke heller den allerringeste Udsigt til, naar alle Omstændigheder tages i Betragtning, til at de igien skulde berøves den. Naar Resultatet af en Kamp af dette Slags er bleven saa aabenbart afgjort, saa kunne de nye Regieringer giøre en billig Fordring paa at erkiendes. af andre Magter, som man ikke bør modsætte sig. Borgerkrige bringe ofte Følelser i Bevægelse, som ikke staae i Partiernes Magt at dæmpe. Den Mening, som andre Magter have om Resultatet deraf, maae tiene til at formilde Følelserne og tilveiebringe. en Udsoning imellem dem, der vil være lige nyttig og ærefuld for begge. Den Opsættelse, som er bleven iagttaget, førend man har erklæret sig over dette vigtige Punkt, maae udentvivl have overbeviist Spanien ligesom andre Magter og hvilken høi Agtelse de Forenede Stater have for dets Rettigheder, og hvorledes det har været deres Beslutning ikke at blande sig deri; men naar vi nu tage alle Omstændigheder i Overveielse, saa maae vi drage den Slutning ud deraf, at Skjebnen nu har afgjort Sagen, at de Provinser, som have erklæret sig for uafhængige og ere afhængige, ogsaa maae erkiendes for at være det. Præsidenten erklærer tilsidst, at han formoder, at Moderlandet vil erkiende Coloniernes Uafhængighed. Han ønsker at han ved denne foreslagne Erkiendelse havde kunnet handlet i Overeensstemmelse med andre Magter; men han tilstaaer, at de ikke ere endnu forberedede dertil. Forresten erklærer han, at denne Erkiendelse skal ingen Jndflydelse have paa de venskabelige Forhold med Spanien. Dersom Kongressen maatte give dette Forslag sit bifald, saa vil den træffe de nødvendige Forholdsregler til at bringe det i Udøvelse. - Dette Budskab har gjort en stor Sensation hos det diplomatiske Corps i Wassing, ton. Men det er blevet meget vel optaget af Congressen, som har henviist det til Commissionen for de udenlandske Anliggender. Saavel de Forenede Stater som Storbrittanien skulle være misfornøiede. med den Russiske Ukase, hvori Handelen paa de Russiske Colonier i Nordamerika reguleres.